Փիթեր Գեբրիել

**Փիթեր Գեբրիել** (), անգլիացի երգիչ, երգահան, երաժիշտ, պրոդյուսեր և ակտիվիստ։ Հանրաճանաչ է դարձել «Genesis» պրոգրեսիվ ռոք խմբում հանդես գալով։ 1975 թվականին Genesis-ից հեռանալուց հետո, սկսում է անհատական կարիերա և «Solsbury Hill »-ի հետ թողարկում իր առաջին սինգլը։ 1986 թվականին նրա «So» ալբոմը դարձել է ամենաշատ վաճառվածը, այն Մեծ Բրիտանիայում՝ 3, իսկ ԱՄՆ-ում 5 անգամ դառնում է պլատինե։ Նրա ալբոմի «Sledgehammer» սինգլը «MTV Awards»-ում  ռեկորդային  9 մրցանակ է ստանում և ըստ 2011 թվականի զեկույցի՝ համարվում է «MTV Awards»-ի բոլոր ժամանակների ամենաշատ դիտված տեսահոլովակը**'։

Գեբրիելը 1982 թվականին հիմնադրել է «WOMAD» փառատոնը։ «Real World Record» ապրանքանիշի միջոցով Գեբրիելը իր ներդրումն  ունի համաշխարհային երաժշտության մեջ։ Նա համարվում է «OD2» առաջին առցանց երաժշտության ներբեռնման ծառայության համահիմնադիրներից մեկը։

Փիթեր Գեբրիելը ներգրավված է եղել բազմաթիվ բարեգործական ծրագրերում։ 1980 թ. նա թողարկեց ռասսայական խտրականության վերաբերյալ «Biko» սինգլը։ Նա մասնակցել է մարդասիրական համերգների, 1988 թվականին նա մեկնում է «Human Rights Now» շրջագայության։ 1992 թվականին հիմնադրում է մարդկանց իրավունքների պաշտպանությամբ զբաղվող

[[Witness (organization)|«Witness»]] կազմակերպությունը։

2007 թվականին Գեբրիելը Ռիչարդ Բրենսոնի հետ կատարելագործեց «The Elders» մարդասիրական կազմակերպությունը, որը հիմնադրել էր [[Նելսոն Մանդելա]]ն։

Փիթեր Գեբրիելը երեք անգամ հաղթել է «[[Brit Awards|Brit Awards»]] -ում, իսկ 1987-ին՝ «Best British Male»-ում։ Նա ստացել է 6 «[[Գրեմմի|Գրեմմի»]], 13 «''[[MTV երաժշտական տեսահոլովակի մրցանակաբաշխություն|MTV Awards»]]'', առաջին «[[Pioneer|Pioneer»]] մրցանակը «BT Digital Music Awards»-ում, «''Q»''  ամսագրի «Lifetime Achievement» մրցանակը։ Ստացել է նաև  «Ivor Novello Award» մրցանակ  և «Polar Music Prize»։

Նա ստացել է մրցանակ  ամենամյա «BMI London  Awards» 57-րդ մրցանակաբաշխության ժամանակ «Երաժշտություն արտադրողների վրա ունեցած ազդեցության համար»։

Իր բազմամյա մարդասիրական գործունեության համար [[2006]] թվականին Փիթեր Գեբրիելը ստացավ «[[Նոբելյան մրցանակ|Նոբելյան Մրցանակ»]]։

«[[Թայմ|Time»]] շաբաթաթերթը նրան անվանեց ''[[2008]]-ի աշխարհի 100 ամենաազդեցիկ մարդկանցից մեկը''։

«[[Allmusic|AllMusic»]]-ը Գեբրիելին նկարագրել է որպես՝ ''ռոքի ամենահիասթափեցնող և ամենաքաղաքականացված երաժիշտ''։

[[2010]] թվականին նրան ներգրավել են« [[Ռոքնռոլի փառքի սրահ|Ռոքնռոլի Փառքի Սրահում»]]՝ որպես «[[Genesis (խումբ)|Genesis»]]-ի անդամ, իսկ [[2014]]-ին՝ որպես մեներգիչ։

[[2015]] թվականին մարտին երաժշտության ոլորտում իր նվաճումների համար Հարավային Ավստրալիայի համալսարանը նրան շնորհել է պատվավոր դոկտորի կոչում։

== Մանկություն ==
Փիթեր Բրայան Գեբրիելը [[Անգլերեն|(անգլ․]] Peter Brian Gabriel) ծնվել է [[1950]] թվականի [[Փետրվարի 13|փետրվարի 13-ին]] [[Չոբհեմ]] ([[Սյուրեյի կոմսություն|Սուրեյի կոմսություն]], [[Անգլիա]]) քաղաքում։ Փիթերը մեծացել է միջին խավի ընտանիքում։ Նրա հայրը ՝ Ռալֆ Պարթոն Գեբրիելը (1912–2012), էլեկտրատեխնիկ էր, իսկ նրա մայրը ՝ Էդիթ Իրեն Գեբրիելը, երաժշտական ընտանիքից էր :Գեբրիելը հաճախել է «Քեյբլ Հաուս» մասնավոր հիմնական դպրոց, այնուհետև Հորսելի Էնդրյուզի տղաների նախապատրաստական դպրոց։ Այստեղ նրա ուսուցիչները նկատում են Փիթերի երգելու տաղանդը, բայց նա նախընտրում է դաշնամուրի դասեր վերցնել մորից և հետաքրքրվում է նաև թմբուկով։ 10 տարեկանում նա գնում է [[տամտամ]] թմբուկ։

Գեբրիելը նշել է, որ իր վրա մեծ ազդեցություն է թողել «Hymns»-ը։ Նա ասել է, որ [[soul music|soul]] ոճը  ընտրել է ի շնորհիվ նրանց։

12 տարեկանում Գեբրիելը գրում է իր առաջին երգը՝ «Sammy the Slug»։ Այդ ժամանակ մորաքույրը նրան գումար է տալիս, որպեսզի հաճախի երգեցողության դասերի , սակայն նա այդ գումարով գնում է« [[the Beatles|The Beatles»]]-ի առաջին  «''[[Please Please Me (ալբոմ)|Please Please Me]]''» ալբոմը։

[[1963]] թվականին նա ընդունվեց Չարթերհաուս դպրոցը, որը գտնվում էր Գոդալմինգում։ Այստեղ՝ իր առաջին խմբում, նա թմբկահար էր և վոկալիստ։ Դրանից հետո սկսեց ելույթ ունենալ «Spoken Word» խմբի կազմում։

[[1965]] թվականին Գեբրիելն իր դպրոցական ընկերների հետ հիմնում է «Garden Wall» խումբը։

== Կարիերա ==
=== 1967–1975 թթ․, «Genesis» ===
[[1967]] թվականին, երբ կազմալուծվեց «Garden Wall»-ը, Գեբրիելը, Բենքսը և Ստյուարտը իրենց դասընկերներ Էնթոնի Ֆիլիպսին և Մայքլ Ռեզերֆորդին հրավիրեցին աշխատելու երգերի ձայներիզի վրա։ Գեբրիելն ու Բենքսը գրեցին իրենց առաջին երգը՝ «She is Beautiful»: Ձայներիզն ուղարկվեց Չարթերհաուսի շրջանավարտ և երաժիշտ Ջոնաթան Քինգին, որը հիացավ Գեբրիելի վոկալով։ Նա միացավ խմբին և առաջարկեց խումբն անվանել «Gabriel's Angels», սակայն դա խմբի մյուս անդամներին դուր չեկավ։ Նրանք համաձայնեցին Քինգի այլ առաջարկի հետ, այն է՝ «''[[Genesis (խումբ)|Genesis»]]''։

[[1968]] թվականին թողարկվեց խմբի առաջին սինգլը՝ «The Silent Sun» անվանումով։ (տես՝ ''[[Genesis (խումբ)|Genesis]]'')

1969 թվականին խոմբը ձայնագրեց իր առաջին ալբոմը, որն անվանվեց «''From Genesis to Revelation»,'' սակայն ալբոմը հաջողություն չունեցավ։

Գեբրիելը  «''[[Genesis (խումբ)|Genesis»]]''-ի կազմում հանդես եկավ մինչև [[1975]] թվականը։ 1975 թվականի օգոստոսին նա հայտարարեց, որ հեռանում է խմբից։ Նա թողեց «[[Out, Angels Out]]» վերնագրով նամակ, որտեղ նա պատմում է իր հիասթափությունների, հեռանալու պատճառների և ընտանիքին նվիրվելու մասին։ Երաժշտական քննադատների կարծիքով Գեբրիելի համար խումբը երկրորդական նշանակություն ուներ և նրա խումբը թողնելու պատճառները շինծու էին։

=== 1975–1985 թթ․ , անհատական դեբյուտ «Peter Gabriel» ալբոմների հետ ===
Գեբրիելը երաժշտության իր ընդմիջումը որակեց որպես իր «ուսման շրջան», որի ընթացքում նա դաշնամուրի և երաժշտության դասեր էր վերցնում։ [[1975]] թվականի վերջին իր ընկեր Մարտին Հոլի հետ ձայնագրեց 20 երգ։

[[1976]] և [[1977]] թվականներին իր պրոդյուսեր Բոբ Էզրինի հետ [[Լոնդոն (Կանադա)|Լոնդոնում]] և [[Տորոնտո]]յում ձայնագրեց իր առաջին անհատական ալբոմը՝ «''Peter Gabriel'' (Peter Gabriel 1: Car)»-ը։ Իր առաջին չորս ալբոմները Գեբրիելը չի վերնագրել։ Բոլորն ունեին «''Peter Gabriel''» պիտակը՝ «Hipgnosis» դիզայնով։ Գեբրիելը 80 օր նվագախմբի հետ համերգներով շրջագայեց, նվագախմբի կազմում էր նաև կիթառահար Ռոբերտ Ֆրիփը։

[[1977]] թվականի վերջին Նիդերլանդներում նա Ֆրիփի հետ սկսեց իր երկրորդ «''Peter Gabriel'' (Peter Gabriel 2: Scratch)» ալբոմի ձայնագրությունը։ [[1978]] թվականի օգոստոսից մինչև դեկտեմբեր Գեբրիելը համերգային շրջագայություն կատարեց վերջին ալբոմի համար։ Շրջագայության ընթացքում Գեբրիելն ու նվագախմբի տղաները սափրեցին իրենց գլուխները։

[[1979]] թվականին Անգլիայում Գեբրիելն իր «''Peter Gabriel'' (Peter Gabriel 3: Melt)» ալբոմը ձայնագրեց։ Նա հետաքրքրված էր աֆրիկյան երաժշտությամբ և հարվածային գործիքներով, ավելի ուշ նա հայտարարեց, որ դրանք մեծ դեր են ունեցել իր առաջխաղացման համար։ Ալբոմը գնահատվեց առաջինը, որում հարվածային գործիքներով հնարավոր է եղել ստեղծել հստակ ձայն։ [[1980]] թվականին Գեբրիելը միացավ «Mercury Records»-ին։ Ալբոմը Մեծ Բրիտանիայում առաջին երեք շաբաթում առաջին հորիզոնականներում էր։ [[1980]] թվականի փետրվարից մինչև հոկտեմբեր Գեբրիելը շրջագայեց։ Տուրը նշանավորվեց նրանով, որ հանդիսատեսի առաջ նա ներկայացավ խաչելության դիրքով։ Սկսվեց նրա կենդանի շոուների շրջանը։

[[Պատկեր:Peter_gabriel_31081978_02_400.jpg|աջից|մինի|Փիթեր Գեբրիել, 1978 թվական|293x293փքս]]Իր «''Peter Gabriel''  ( Peter Gabriel 4: Security)» ալբոմին Գեբրիելն ավելի պատախանատվությամբ վերաբերվեց։ Ձայնագրեց այն [[Սոմերսեթ]]ում գտնվող իր տան ստուդիայում՝ 1981 և 1982 թվականների ընթացքում՝  բացառապես թվային ժապավենի վրա։ Գեբրիելը «Fairlight CMI» համակարգչով  կատարեց  էլետրոնային գործիքավորում։  Իր չորրորդ «''Peter Gabriel»'' ալբոմը նա թողարկեց [[1982]] թվականի սեպտեմբերին։ Այն հիթային էր [[Միացյալ Թագավորություն]]ում և [[Ամերիկայի Միացյալ Նահանգներ|ԱՄՆ]]-ում։ Նրա երկրորդ սինգլը՝ «Shock the Monkey»-ին, ԱՄՆ-ում դարձավ Գեբրիելի առաջին հիթը, որը լավագույն 40-ում գրավեց 29-րդ հորիզոնականը։ Անվանելով ալբոմը «''Security»՝'' նա ցույց տվեց, որ այն նախորդ երեքից տարբերվում է։ Գեբրիելի 1982-ի շրջագայությունը  տևեց մեկ տարի և դարձավ առաջինը, որը շահույթ բերեց։ Շրջագայության ձայնագրությունները ցուցադրվեցին Գեբրիելի դեբյուտային ուղիղ եթերում («''Plays Live»,'' [[1983]])։[[Պատկեր:Peter_Gabriel_19800906.jpg|ձախից|մինի|Գեբրիելի ելույթը, 1980 թվական]]
Գեբրիելը վերաթողարկեց գերմաներեն լեզվով իր երրորդ և չորրորդ «''Peter Gabriel''» ալբոմները։ Երրորդը բաղկացած էր ստուդիայի ձայնագրություններից՝ հագեցած նոր վոկալներով, իսկ չորրորդը որոշակի փոփոխված էր։

[[1983]]-ին Գեբրիելը ստեղծեց [[սաունդթրեք]] [[Ալան Փարքեր|Ալան Փարկերի «''Birdy''»]] ֆիլմի համար։ Սա բաղկացած էր նոր նյութերից, ինչպես նաև ռեմիքսված՝ նրա նախորդ ստուդիական ալբոմից։

=== 1985–1997 թթ․, «''So»'', «''Passion» և'' «''Us»'' ===
«''Birdy»'' -ի սաունդթրեքից և չորրորդ «''Peter Gabriel''» ալբոմից հետո Գեբրիելն սկսեց ավելի պարզ երգեր գրել։

Գեբրիելն իր երաժշտական կիզակետին հասավ [[1985]] թվականին, երբ ձայնագրեց իր հինգերորդ ալբոմը՝ «''So»-ն**'։  «So»* ալբոմը թողարկվեց [[1986|1986-ի]] մայիսին և դարձավ Բրիտանիայում առաջինը, իսկ ԱՄՆ-ում՝  երկրորդը լավագույն ալբոմների շարքում։ Այն շարունակում է մնալ Գեբրիելի ամենալավ վաճառված ալբոմը, որն ավելի քան 5 միլիոն օրինակով վաճառվել է միայն ԱՄՆ-ում։ Բրիտանիայի լավագույն 20 շարքի երրորդ հորիզոնականում էին «Sledgehammer»-ը, «Big Time»-ը և «Don't Give Up»-ը (դուետ Քեյթ Բուշի հետ)։ Այն ԱՄՆ-ի  «[[Billboard Hot 100|*Billboard* Hot 100»]]-ում առաջինն էր, Գեբրիելի կարիերայում միակ սինգլն էր, որը հասավ այդպիսի բարձունքի։

[[1990|1990-ին]]   «[[Rolling Stone|*Rolling Stone»*]] -ը «*So»* ալբոմը «Top 100 Albums of the Eighties» -ում համարեց 14-ը։

«Sledgehammer» սինգլը շատ հաջողված էր։ Նրա հանրահայտ երաժշտական տեսահոլովակը ռեժիսոր Ստեֆան Ջոնսոնի, «Aardman Animations»- ի և« Brothers Quay»- ի միջև համագործակցությունն էր։ [[1987]] թվականին նվաճեց ռեկորդային 9 մրցանակ «[[MTV երաժշտական տեսահոլովակի մրցանակաբաշխություն|MTV Video Music Awards»]]-ում։ [[1998|1998-ին]] այն համարվեց «MTV»- ի բոլոր ժամանակների լավագույն անիմացիոն տեսահոլովակը։

[[1987]] թվականին Գեբրիելը  վաստակեց երկու հաղթանակ։ Նա ճանաչվեց բրիտանական լավագույն տղամարդ մենակատար «[[Brit Awards|Brit Awards»]]- ում և ստացավ «Լավագույն բրիտանական տեսահոլովակ» մրցանակը «Sledgehammer» - ի համար։

Նա նոմինացվեց «[[Գրեմմի|Գրեմիի»]] չորս անվանակարգերում՝ «Լավագույն արական ռոք կատարում», «Տարվա երգ», «Տարվա ռեկորդ» (Sledgehammer-ի համար) և «Տարվա ալբոմ» («*So»*-ի համար)։

Գեբրիելը այս ալբոմով շրջագայեց 1986 թվականի նոյեմբերից մինչև 1987 թվականի հոկտեմբերը։[[Պատկեր:Peter_Gabriel-Conspiracy_of_Hope-by_Steven_Toole.jpg|աջից|մինի|Փ․ Գեբրիել,1986 թ․]]

[[1988]] թվականին նա [[Մարտին Սկորսեզե|Մարտին Սքորսեզեի]] [[Քրիստոսի վերջին գայթակղությունը|«Քրիստոսի վերջին գայթակղությունը»]] ֆիլմում ներգրավվեց որպես կոմպոզիտոր։

Գեբրիելն ընտրեց «WOMAD»-ի երաժիշտներին և կենտրոնացավ աֆրիկյան, Մերձավոր Արևելքի և եվրոպական ռիթմերի վրա։ Նա լրացուցիչ ոգեշնչման համար օգտագործեց Լոնդոնում գտնվող Ազգային երգի արխիվը։ Գեբրիելին ձայնագրման համար տրվեց 10 շաբաթ ժամանակ, սակայն այն կրճատվեց, և Գեբրիելը չհասցրեց ամբողջությամբ ձայնագրել բոլոր կտորները, որոնք ի սկզբանե ընտրել  էր։ Երբ ֆիլմն ավարտվեց, Գեբրիելը սաունդթրեքի վրա ևս չորս ամիս աշխատեց, որպեսզի կյանքի կոչի իր անավարտ մտահղացումները։ Սաունդթրեքը անվանվեց «*Passion»* և թողարկվեց [[1989]] թվականի հունիսին։ Այն հաղթեց Գրեմմիի «Լավագույն Նյու Էյջ ալբոմ (Best New Age Album)» անվանակարգում, ինչպես նաև ստացավ «[[Ոսկե գլոբուս|Ոսկե գլոբուս»]]։ [[1990]] թվականին Գեբրիելը թողարկեց իր առաջին [[Կոմպոզիցիա (մշակույթ)|կոմպոզիցիոն]] ալբոմը, որն անվանեց «*Shaking the Tree: Sixteen Golden Greats»։* Այն ԱՄՆ-ում վաճառվեց 2 միլիոն օրինակով։

[[1989|1989-]][[1992]] թթ․ Գեբրիելը ձայնագրեց իր «*Us»* ալբոմը։ Ալբոմում ներգրավվել էին այնպիսի թեմաներ, որոնք վերաբերում էին Գեբրիելի անձնական կյանքին․ առաջին անհաջող ամուսնությունը, հոգեթերապիան և այդ ժամանակաշրջանում իր և դստեր միջև աճող հեռավորությունը։ «*Us»* ալբոմի համատեքստում Գեբրիելի ինքնաճանաչողությունն է, որը կարելի է տեսնել ալբոմի առաջին սինգլում՝ «Digging in the Dirt»-ում, որի ռեժիսորը Ջոն Դաուներն էր։ Ալբոմի շրջանակներում նկարահանվեցին տեսահոլովակներ։ Գեբրիելի հետ աշխատեցին ռեժիսորներ՝ [[Մեթ Մահուրին]]ը, [[Նիկոլա Բրյուս|Նիքոլա Բրյուսը]], [[Մայքլ Քոուլսոն|Մայքլ Քուլսոնը]]։ Սա Գեբրիելի ամենանձնական ալբոմներից մեկն էր, որն այնքան էլ հաջողություն չունեցավ, ինչպես՝ *«So»*-ն։ Ալբոմի թողարկմանը հետևում է համաշխարհային շրջագայությունը ([[Պաոլա Քոլ]]ի և [[Ջոյ Էսքյու]]ի հետ) և [[1994]] թվականին «*Secret World Live»* վերնագրով կրկնակի  [[CD]] և [[DVD]] սկավառակների թողարկումը։

Գեբրիելը նորարար մոտեցում ցուցաբերեց «Us» ալբոմի շուկայավարման գործում։ Չցանկանալով ներկայացնել միայն իր կողմից ստեղծված պատկերները՝ նա  կինոռեժիսորներ Նիքոլա Բրյուսին և Մայքլ Քուլսոնին խնդրել է համակարգել մարքեթինգային արշավը ՝ օգտագործելով ժամանակակից արտիստների։ 11 երգ ունեցող բազմամիլիոն վաճառք ունցող CD-ի համար ստեղծվեցին բնօրինակ արվեստի գործեր այնպիսի արտիստների  կողմից, ինչպիսիք են՝ [[Հելեն Չադվիք]]ը, [[Ռեբեկա Հորն]]ը, [[Նիլս Ուդո]]ն, [[Էնդի Գոլդսվորուդ]]ը, [[Դեյվիդ Մակ]]ը և [[Յայոյի Կուսամա]]ն։ Քուլսոնը և Բրյուսը վավերագրեցին այս գործընթացը «Hi-8» տեսանյութում։ Բրյուսը հեռացավ «Real World»-ից, և Քուլսոնը շարունակեց արշավը։ Նա օգտագործեց հետին պլանի վավերագրական նյութերը «EPK» -ի գովազդի համար։ Այդ «*All About Us*» վերնագրով երկար տևողություն ունեցող տեսահոլովակ էր։

Գեբրիելը շահեց ևս երեք «[[Գրեմմի|Գրեմմի»]] մրցանակ, բոլորը՝ [[Գրեմմի լավագույն երաժշտական տեսահոլովակի համար|«Լավագույն տեսահոլովակ»]] անվանակարգում։«Digging in the Dirt» և «Steam»  տեսահոլովակների համար [[1993]] և [[1994]] թվականներին  «Գրեմմի» մրցանակի է արժանացել  «Լավագույն կարճամետրաժ երաժշտական տեսահոլովակ» անվանակարգում։

[[1996]] թվականին շահում է «Գրեմմի» «Լավագույն երաժշտական երկարամետրաժ տեսահոլովակ» անվանակարգում՝  իր «*Secret World Live»*  տեսահոլովակի համար։

=== 1997–2009 թթ․ «*OVO»* և « *Up»* ===
[[1997]] թվականին Գեբրիելին հրավիրեցին մասնակցելու  «Millennium Dome Show» ներկայացման ռեժիսորական և սաունդթրեքի աշխատանքներին։ Այն [[2000]] թվականին   ցուցադրվեց Լոնդոնում։ Գեբրիելի «*OVO»* սաունդթրեքը թողարկվեց 2000 թվականի հունիսին։

[[Genesis (խումբ)|«Genesis»-]]ի մեծագույն հիթերի  «*Turn It On Again: The Hits»* ալբոմի ֆիլմում ցուցադրվեց,որ Գեբրիելը Քոլինսի հետ աշխատում էր «The Carpet Crawlers»-ի նոր տարբերակի համար, որը վերանվանվեց «The Carpet Crawlers 1999»՝  [[Թրեվոր Հորն]]ի պրոդյուսերությամբ։ Նրա հաջորդ նախագիծը ավստրալիական  «*Rabbit-Proof Fence*»([[2002]]թ․) ֆիլմի սաունդթրեքի worldbeat ժանրում ստեղծման աշխատանքներն էին։ Այն թողարկվեց [[2002]] թվականին, անվանվեց «*Long Walk Home: Music from the Rabbit-Proof Fence»* և ստացավ «[[Ոսկե գլոբուս|Ոսկե գլոբուս»]] մրցանակ` «Ֆիլմի համար գրված լավագույն երաժշտություն» անվանակարգում։

[[2002]] թվականին թողարկվեց Գեբրիելի առաջին ամբողջական ալբոմը՝ «*Up»*-ը։ Նա սկսել էր աշխատել ալբոմի վրա 1995-ից։ Ալբոմի աշխատանքները երեք տարով դադարեցվեցին, որովհետև Գեբրիելն այլ նախագծերի վրա էր աշխատում։ 2000 թվականին Գեբրիելը վերսկսեց աշխատանքները և այդ ժամանակ նա 130 երգ ուներ ալբոմի համար։ Նա ևս երկու տարի ծախսեց ալբոմի  վրա, մինչև «[[Virgin Records|Virgin Records»]]-ի ղեկավարությունն ստիպեց, որպեսզի ավարտի այն։

«*Up»*-ը ԱՄՆ-ի լավագույնների  9-րդ հորիզոնականում էր, իսկ Բրիտանիայում՝ 11-րդը։ Գեբրիելը սկսեց համաշխարհային շրջագայություն խմբի հետ, որում նաև իր դուստր Մելանին էր ներառված։ Շրջագայությունը փաստագրվել է երկու  DVD- ով `«Growing Up Live»  ([[2003]]թ․)  և «*Still Growing Up: Live & Unwrapped»*  ([[2005]]թ․) վերնագրերով։

[[2004]] թվականին Գեբրիելը հանդիպեց  «Genesis»-ի անդամներին։ Նա առաջարկեց վերամիավորվել և «*TThe Lamb Lies Down on Broadway*»-ի հետ շրջագայել։ Հետո նա հրաժարվեց այդ գաղափարից և ճանապարհ հարթեց Բենքսի, Ռեզերֆորդի և Քոլինսի համար՝ կազմակերպելով «Turn It On Again» շրջագայությունը։

[[2005]] թվականի հուլիսին Գեբրիելը  ելույթ ունեցավ «Eden Project Live 8» համերգին, որի պրոդյուսերն էր։ Նա միացավ [[Յուսուֆ Իսլամին]] և «Nelson Mandela's 46664» համերգին կատարեց նրա հետ « Wild World» երգը։ [[2005]] թվականին [[ՖԻՖԱ]]-ն Գեբրիելին և [[Բրայան Ինո|Բրայան էնոյին]] խնդրեց կազմակերպել [[ՖԻՖԱ Աշխարհի առաջնություն 2006|Գերմանիայի 2006 թվականի ՖԻՖԱ-ի Աշխարհի գավաթի խաղարկության]] բացման արարողությունը, բայց [[2006]] թվականի հունվարին ՖԻՖԱ-ն չեղարկեց առաջարկը։  [[2006]] թվականին  [[Ձմեռային օլիմպիական խաղեր 2006|Թուրինում կայացած ձմեռային օլիմպիական խաղերի]] բացման արարողության ժամանակ Գեբրիելը կատարեց [[Ջոն Լենոն]]ի «Imagine» երգը։

[[2006]] թվականի նոյեմբերին [[Հռոմ]]ում կայացած [[Խաղաղության Նոբելյան մրցանակի դափնեկիրների ցանկ|Խաղաղության Նոբելյան մրցանակի դափնեկիրների]] յոթերորդ համաշխարհային գագաթնաժողովը Գեբրիելին է հանձնել «Խաղաղության մարդ» մրցանակը։ Մրցանակը, որը ներկայացվել է [[Խորհրդային Սոցիալիստական Հանրապետությունների Միություն|ԽՍՀՄ]] նախկին նախագահ և [[Խաղաղության Նոբելյան մրցանակ]]ի դափնեկիր [[Միխայիլ Գորբաչով]]ի և [[Հռոմ]]ի քաղաքապետ [[Վալտեր Վելտրոնի]]ի կողմից, մարդու իրավունքների և խաղաղության անունից Գեբրիելի մեծ ներդրումն ու աշխատանքն էր։ Մրցանակը հանձնվեց Հռոմի   [[Կապիտոլիումի տաճար|Կապիտոլիումի]] «Հուլիոս Կեսար» սրահում։ Տարեվերջին նրան շնորհվեց «Q» ամսագրի «Lifetime Achievement Award» մրցանակը, որը նրան հանձնեց ամերիկացի երաժիշտ [[Մոբի]]ն։

Գեբրիելը մասնակցեց  BBC World Service-ի «The Next Big Thing» նախագծին։ Այնտեղ նա ժյուրիի կազմում էր [[Ուիլյամ Օրբիտ]]ի, [[Գեոֆ Թրեվիս]]ի և [[Անգելիկ Կիդջո]]յի հետ։

[[Պատկեր:Peter_Gabriel_BBC_Radio_2_2007.jpg|մինի|Փ․ Գեբրիել, 2007 թվական]]
[[2008]] թվականի հունիսին Գեբրիելը թողարկեց «*Big Blue Ball*»։ Սա տարբեր կատարողների ալբոմ է, որոնք համագործակցել էին իր «Real World » ստուդիայի հետ՝ սկսած 90-ականներից։ Նա պլանավորել էր այն թողարկել ԱՄՆ-ում։ Նա հայթայթեց 2 մլն․ ֆունտ, որն ուղղվեց ալբոմի ձայնագրությանը և տարածմանը։ Նա այդ ամենն իրականացրեց  «Ingenious Media»-ի և  «Warner Bros. Records»-ի հետ։ [[2009]] -ին Գեբրիելը մեկնեց շրջագայության։

Ամենամյա  «Independent Music Awards » մրցանակաշխության 6-րդ և 8-րդ մրցաշրջաններին Գեբրիելը ժյուրիի կազմում էր։

2008 թվականին Գեբրիելը [[Թոմաս Նյուման]]ի հետ ստեղծեց [[ՎԱԼԼ-Ի|«Վալլ ի»]] անիմացիոն ֆիլմի սաունդթրեքը, «Down to Earth» երգի համար նրանք ստացան «[[Գրեմմի|Գրեմմի»]]  մրցանակ՝ «Լավագույն երգ գրված կինոյի, հեռուստատեսության կամ այլ հանդեսի համար» անվանակարգում։ Երգը ներկայացված էր նաև «[[Ոսկե գլոբուս|Ոսկե գլոբուսի»]]  «Լավագույն բնօրինակ երգ» և Ակադեմիայի  «Մրցանակ լավագույն բնօրինակ երգի համար» անվանակարգերում։

2009թ․ փետրվարին Գեբրիելը «2008 Academy Awards» -ում իր ելույթը  չեղարկեց, քանի որ շոուի պրոդյուսերները [[Down to Earth|«Down to Earth»]] ելույթից 65 վայրկյան կրճատել էին։ Նրա փոխարեն ելույթ ունեցան [[Ջոն Լեջենդ]]ը և «Soweto Gospel Choir» աֆրիկյան խումբը։

2009 թվականի շրջագայության ընթացքում Գեբրիելը եղավ [[Մեքսիկա]]յում, [[Արգենտինա]]յում, [[Չիլի]]ում, [[Պերու]]ում և [[Վենեսուելա]]յում։ [[Լիմա]]յում իր առաջին ելույթը նա ունեցավ 2009-ի մարտի 20-ին, իսկ 2009-ի մարտի 27-ին  Մեխիկոյում կայացած համերգի ընթացքում կար ավելի քան 38 000 երկրպագու։

[[2009|2009-ի]] հուլիսին նա երգեց  «WOMAD Charlton Park»-ում։

=== 2009թ․ – արդի ժամանակներ,«*Scratch My Back»*, «*New Blood»*, «*Rated PG*», «*Flotsam and Jetsam»* ===
[[Պատկեր:Peter-Gabriel-2011I2.jpg|աջից|մինի|Փ․ Գեբրիելի ելույթը, 2011 թվական]][[2009]] թվականին Գեբրիելը ձայնագրեց «*Scratch My Back»* ալբոմը, որտեղ զետեղել էր [[Դեյվիդ Բոուի]]ի, [[Լոու Ռիդ]]ի, [[Արքեյդ Ֆայր]]ի, [[Ռադիոհեդ]]ի, [[Ռեգինա Սփեկտոր]]ի և [[Նիլ Յանգ]]ի տարբեր երգերի քավր տարբերակները։ Գեբրիելը խուսափեց օգտագործել հարվածային գործիքներ և կիթառ։ Նա վերափոխեց երգեր գրելու իր սովորական մեթոդները, սկզբից հղկեց վոկալը, իսկ հետո՝ երգը։ Նա այս ամենը իրականացրեց՝ համագործակցելով [[Ջոն Մեթքելֆ]]ի հետ։

[[2010]]-ի փետրվարին, թողարկվեց «Scratch My Back» ալբոմը,որը Մեծ Բրիտանիայում հասավ 12-րդ հորիզոնական։ Գեբրիելը, 2010 թվականի մարտից մինչև [[2012]] թվականի հուլիս ամիսն ընկած ժամանակահատվածում  շրջագայեց ամբողջ աշխարհում՝  «New Blood Tour»- ով։ Նրա նվագախումբի կազմը  54 անդամից էր բաղկացած, նրա հետ էր նաև դուստրը՝ Մելանին և նորվեգացի երգիչ-երգահան [[Էն Բրուն]]ը։

[[2013]] թվականի սեպտեմբերին թողարկվեց «*And I'll Scratch Yours»*-ը։

Համաշխարհային շրջագայության ընթացքում Գեբրիելը որոշեց իր երգերը ձայնագրել նվագախմբի հետ և արդյունքում՝  2011 թվականի հոկտեմբերին թողարկվեց «*New Blood»* ալբոմը։

2012 թվականի սեպտեմբերին մեկնարկեց Գեբրիելի «Back to Front Tour» շրջագայությունը, որը նա նվիրեց իր «*So»* ալբոմի 25-ամյակին։ Երբ այն ավարտվեց, Գեբրիելը մեկ տարով արձակուրդ վերցրեց՝ իր երեխաների հետ ճամփորդելու համար։

Շրջագայությունը վերսկսվեց [[2013]]-ի սեպտեմբերից և տևեց մինչև [[2014]]-ի դեկտեմբեր ամիսը։

2014 թվականին Գեբրիելը ներգրավվեց [[Ռոքնռոլի փառքի սրահ|Ռոքնռոլի Փառքի սրահում]] որպես մեներգիչ՝ «[[Քոլդփլեյ|Քոլդփլեյ»]] խմբի մենակատար [[Քրիս Մարտին]]ի կողմից։ Նրանք միասին կատարեցին Գեբրիելի «Washing of the Water»-ը։

[[2016]] թվականին նա ցուցադրվեց «A.I.» - ում` ամերիկյան «[[OneRepublic|OneRepublic»]] փոփ-ռոք խմբի կողմից։

2016 թվականի հունիսին Գեբրիելը թողարկեց «I'm Amazing» սինգլը։ Այդ երգը գրվել էր մի քանի տարի առաջ և նվիրվել [[Մուհամմեդ Ալի]]ին։ Այդ ամիս նա [[Սթինգ]]ի հետ կատարեց համատեղ  շրջագայություն։

[[2019]] թվականին Գեբրիելը թողարկեց «*Rated PG»* երգերի ժողովածուն։ Այնտեղ տեղ էին գտել բոլոր այն ֆիլմերի երաժշտությունները, որոնք նա գրել էր իր ողջ կարիերայի ընթացքում։ Այստեղ ընդգրկված են նաև այնպիսի երգեր, որոնք նախկինում Գեբրիելի ալբոմներում չեն ներառվել։ Դրանցից են օրինակ՝ «Down to Earth»-ը ( « [[ՎԱԼԼ-Ի|ՎԱԼԼ Ի»]]-ից) և «That'll Do»-ն( «*Babe: Pig in the City»-ից)**'։'' Նույն տարվա սեպտեմբերի 13-ին Գեբրիելը թողարկեց այլ հավաքածու, որն ուներ «''Flotsam and Jetsam»'' անվանումը։ Այստեղ ներառված են ռեմիքս երգեր, իմչպես նաև Գեբրիելի 1976-ից մինչև 2016 թվականների անհատական կարիերայի ընթացքում ձայնագրված բոլոր գործերը, այդ թվում՝  «[[the Beatles|The Beatles»]]-ի «Strawberry Fields Forever» երգի քավր տարբերակը, որը Գեբրիելի ամենաառաջին անհատական ձայնագրությունն է եղել։

== Համագործակցություն այլ երաժիշտների և մենակատարների հետ ==
Գեբրիելն իր սոլո կարիերայի ընթացքում աշխատել է երաժիշտների և ձայնագրման ինժեներների համեմատաբար կայուն խմբի հետ։ Նրանք Գեբրիելի հետ են եղել նրա համարյա բոլոր մենահամերգների, ալբոմների ձայնագրությունների ընթացքում։ Այդպիսիք են՝ [[Թոնի Լևին|Թոնի Լեվինը]], կիթառահար Դեյվիդ Ռոդեսը (1979 թվականից ի վեր), Ջերրի Մարոտան (թմբկահար, հարվածային գործիքներ)։ Գեբրիելի հետ համագործակցել են այնպիսի պրոդյուսերներ, ինչպիսիք են՝ Էզրինը, Ֆրիփը, Լիլիուայթը և Լանոյսը, երաժիշտներ՝ Նատալի Մերչանտը, Էլիզաբեթ Ֆրեսերը, Լ․ Շանկարը, Թրենթ Ռեզնորը, Յուսսու Ն՛Դուրը, Լերի Ֆաստը, Նուսրաթ Ֆաթեհ Ալի Խանը, Սինեյդ Օ՛Քոնորը, Քեյթ Բուշը, Էն Բրունը, Պաուլա Քոլը, Ջոն Գիբլինը, Դեյվ Գրեգորին, Փիթեր Համմիլը, Փապա Ուեմբան, Մանու Քետչը, [[Ֆիլ Քոլինզ]]ը, Սթյուարտ Քոբլենդը և [[OneRepublic]]-ը։

Գեբրիելը մի քանի անգամ համագործակցել է երգչուհի Քեյթ Բուշի հետ։ Քեյթը եղել է բեկ վոկալ նրա մի քանի երգերում, որոնցից ամենահայտնին «Don't Give Up» (1986 թ․) երգն էր։ Ռոյ Հարփերի «Another Day» նրանց դուետը քննարկվեց թողարկման համար, բայց երբեք չհայտնվեց։

Նա նաև համագործակցել է Լորի Անդերսոնի հետ, նրա հետ աշխատել է «Excellent Birds» -ի երկու տարբերակների վրա (1984)։ 1986 թվականին ունեցել է համագործակցություն Ջիմ Քերի հետ, իսկ 1994-ին՝ Թոնի Չայլդի։

1998 թվականին Գեբրիելը կատարեց կինոկոմպոզիտոր [[Ռենդի Նյուման]]ի «That'll Do» երգը, որն արժանացավ մի շարք մրցանակների։

Համագործակցություն է ունեցել նաև Ռոբի Ռոբերթսոնի, Թոմ Ռոբինզոնի, Ջոնի Միտչելի հետ։

2001 թվականին Գեբրիելն օգնեց «Afro Celt Sound System»-ի «''Volume 3: Further in Time»'' ալբոմի «When You're Falling» երգի վոկալային տարբերակը ստեղծել։ Իսկ  2003-ի ամռանը [[Օհայո]]յում  ելույթ ունեցավ ուզբեկ երգչուհի Սեվարա Նարզախանի հետ։

Գեբրիելը համագործակցել է նաև էլեկտրոնային երաժիշտ BT-ի հետ, որը նրա հետ աշխատել էր «''OVO»'' սաունդթրեքի  վրա։ 2007 թվականին Գեբրիելը հայտնվում է Անգելիք Կիդջոյի «''Djin Djin'',» ալբոմում, որտեղ կատարում էր «Salala» երգը։

== «WOMAD» և այլ նախագծեր ==
Համաշխարհային երաժշտության նկատմամբ Գեբրիելի հետաքրքրությունը երևաց նրա երրորդ անհատական ալբոմում։ 2019 թվականին «''The Atlantic»''-ին տված հարցազրոյւցում Սփենսեր Քորնհաբերը ասել է․''«Երբ չորս տասնամյակ առաջ Փիթեր Գեբրիելը շարժվեց դեպի համաշխարհային երաժշտություն, նա ոչ միայն ավետարանեց երգեր, այլև դրանք ուղղեց դեպի արևմտյան փոփ։ Նա նաև սահմանեց ռադիոյի ձևաչափ՝  մեծաշուք, էկզոտիկ, և բառեր, որոնք նախատեսված էին կյանքեր փոխել»''։ Այս ազդեցությունը ժամանակի ընթացքում մեծացավ, և նա շարժիչ ուժ է Երաժշտության, Արվեստի և Պարերի աշխարհում ( World of Music, Arts and Dance - WOMAD)։

Գեբրիելը ստեղծեց «Real World Studios»- ը։ Այն նախատեսված էր տարբեր երաժիշտների համար, նրանց օգնում էր երաժշտության ստեղծման, տարածման համար։ Նա  արևմտյան մշակույթը կրթելու համար աշխատել է այնպիսի երաժիշտների հետ, ինչպիսիք են՝  Յունգեն Լամոն, Նուսրաթ Ֆաթհ Ալի խանը և Յուսսու Ն'դուրը։

Նա վաղուց հետաքրքրված էր մարդու իրավունքներով և ստեղծեց «Witness»-ը։ Սա բարեգործական կազմակերպություն է, որտեղ իրավապաշտպանները օգտագործելով առցանց տեխնոլոգիաներ և տեսանյութեր՝ բացահայտում են մարդկանց իրավունքների ոտնահարումները։ 2006-ին« WITNESS»- ի հետ նրա աշխատանքը,  խաղաղության և մարդու իրավունքների պաշտպանության հիմնախնդիրների երկարամյա աջակցությունը ճանաչվել են [[Խաղաղության Նոբելյան մրցանակի դափնեկիրների ցանկ|Խաղաղության Նոբելյան մրցանակի]] դափնեկիրների կողմից։ Նրան շնորհվեց «Խաղաղության մարդ» մրցանակը։

90-ականներին, «Brilliant Media»- ից Սթիվ Նելսոնի և ռեժիսոր Մայքլ Կուլսոնի հետ նա մշակեց առաջադեմ մուլտիմեդիա [[CD-ROM]]- ի վրա հիմնված նախագծեր ՝ ստեղծելով «Xplora»-ն (աշխարհում ամենաշատ վաճառվող երաժշտական CD-ROM), ավելի ուշ՝ «EVE» CD-ROM-ը։ EVE»-ն երաժշտական արկածային խաղ էր, որի  ռեժիսորը Մայքլ Քուլսոնն էր։ Այն 1996 թվականին [[Կանն]]ում նվաճեց «Milia d'Or» -ի Գրան-պրի մրցանակ։

[[1990|1990-]]ին Գեբրիելն  իր բեկ վոկալն է առաջարկում  [[Ուգանդա]]յի քաղաքական աքսորյալ Ջեֆրի Օրյեմայի «Land of Anaka» ալբոմի համար, որը  թողարկվում է Գեբրիելի «''Real World''» պիտակով։

1994 թվականին Գեբրիելը նկարահանվեց «Breck Eisner»-ի  «Recon»  կարճամետրաժ ֆիլմում։

Գեբրիելը օգնեց ստեղծել նոր երաժշտական իրականություն։ 2001 թվականին նա այցելեց [[Ջորջիա|Ջիորջիայի]] պետական համալասարանի «Լեզուների ուսումնասիրության կենտրոն», որտեղ մասնակցեց [[Կոնգոյի Դեմոկրատական Հանրապետություն|Կոնգոյի Դեմոկրատական հանրապետությունից]] բերված «բոնոբո» կապիկներին նվիրված ժողովներին։ Գեբրիելը ցանկանում էր ուշադրություն դարձնել

[[պրիմատներ]]ի ինտելեկտին։ Նա նաև մասնակցեց «ApeNet» նախագծին, որի նպատակը  համացանցի միջոցով մարդակապիկների միջև կապ ստեղծելն էր։ Սա ոգեշնչեց Գեբրիելին և նա գրեց «Animal Nation» երգը։

Գեբրիելը [[Բրայան Ինո]]յի հետ «Mudda» կոչվող երաժիշտների միության համահիմնադիրն է։

2003-ին Գեբրիելը «Uru: Ages Beyond Myst» վիդեոխաղի համար թողարկեց երգ, իսկ 2004-ին՝ մեկ այլ երգ՝ «Curtains»-ը, մասնակցեց նաև «Myst IV: Revelation» խաղի ձայնային աշխատանքներին։

2005-ին Դեյվիդ Էնգելկի հետ գնեց «Solid State Logic» ընկերությունը։

2008 թվականին Գեբրիելի «Real World Studios» ստուդիան «Bowers & Wilkins» բրիտանական ընկերության հետ ստեղծեց «Bowers & Wilkins Music Club»-ը, որն ավելի ուշ վերանվանվեց «Society of Sound»։ Այն բաժանորդագրության վրա հիմնված երաժշտական մանրածախ կայք է։ Ալբոմները ներկայումս հասանելի են «Apple Lossless» և  «[[FLAC|FLAC»»]] ձևաչափերով։

Նա «[[Աստերոիդի օր|Աստերոիդի օրվա»]] հիմնադիր աջակիցներից է։

== Մարդասիրական ակտիվիստ ==
1986 թվականին նա համագործակցեց «Amnesty International» ասոցիացիայի հետ, դառնալով այն առաջիններից, որոնք համերգներով հանդես եկան  «''Human rights concerts»'' երաժշտական նախագծի շրջանակներում։ Այդ համագործակցությունը տևեց մինչև 1998 թվականը։ Նա 1986-ի հունիսին ելույթ ունեցավ «''A Conspiracy of Hope''» ԱՄՆ շրջագայության ընթացքում, քսան համերգ ունեցավ « ''Human Rights Now!'' » համաշխարհային շրջագայության ընթացքում ( 1988 թ․), ինչպես նաև ունեցել է բարեգործական համերգներ 1990 թվականին(«''Embrace of Hope Concert») և 1998-ին («The Paris Concert For Amnesty»)։''

Նա նաև ելույթ ունեցավ «Amnesty's Secret Police's Ball»- ի  շոուներում` համագործակցելով այնպիսի արտիստների հետ, ինչպիսիք են՝ Լյու Ռիդը, [[Դեյվիդ Գիլմոր|Դեյվիդ Գիլմուրը]] և Յուսուն Ն'Դուրը։ Համերգներ փակումը Գեբրիելը կատարեց  ռասայական խտրականության վերաբերյալ իր «Biko» հիմնով։ Նա  պատմել է «Amnesty»-ին աջակցելու մասին  «[[NBC|NBC»]]-ի շոուներից մեկում։

Ոգեշնչված «Amnesty»- ի հետ իր համագործակցությունից՝ Գեբրիելը 1992-ին համահիմնադրել է «WITNESS», ոչ առևտրային կազմակերպությունը, որը աջակցում է տեղական ինքնակառավարման մարմիններին՝ տրամադրելով նյութեր մարդու իրավունքների և շահերի պաշտպանության համար։

1995 թվականին Գեբրիելը և [[Կաբո Վերդե]]ի իրավապաշտպան Վերա Դուարտեն պարգևատրվեցին «North–South Prize»  մրցանակով։
[[Պատկեր:PeterGabrielJI1.jpg|ձախից|մինի|230x230փքս|Փ․ Գեբրիել, 2007 թ․]]
1990- ականների վերջին Գեբրիելը և  բրիտանացի ձեռներեց [[Ռիչարդ Բրենսոն]]ը [[Նելսոն Մանդելա]]յի հետ քննարկեցին իրենց գաղափարը, այն է՝ ստեղծել առաջնորդների մի փոքր խումբ, որն առանց անձնական շահագրգռվածության և օբյեկտիվորեն կաշխատի գլոբալ բարդ հակամարտությունների լուծման համար։

[[2007]] թվականի հուլիսի 18-ին  [[Հարավաֆրիկյան Հանրապետություն|Հարավ-Աֆրիկյան Հանրապետության]] [[Յոհաննեսբուրգ]] քաղաքում իր 89-րդ տարեդարձի առթիվ ելույթ ունեցավ և հայտարարեց «The Elders» նոր խմբի ստեղծման մասին, որի ղեկավարը [[Քոֆի Անան]]ն էր։ Խումբը ֆինանսավորվում էր մի խումբ նվիրատուների, այդ թվում՝ Գեբրիելի և Բրենսոնի կողմից։ Խումբն օգտագործում էր իր կոլեկտիվ հմտությունները, որպեսզի հնարավորինս արագ իրենց խաղաղ լուծումը գտնեին երկարաժամկետ հակամարտությունները, որոնք մեծ տառապանք էին պատճառել մարդկանց։ Նրանք իրենց ձայնը տարածում էին ամբողջ աշխարհում և օգնության հասնում բոլորին։

2007-ի նոյեմբերին Գեբրիելի «WITNESS» շահույթ չհետապնդող խումբը գործարկեց «The Hub» մեդիա կայքը, որը նվիրված էր մարդու իրավունքների պաշտպանությանը։

[[2008]]-ի սեպտեմբերին Գեբրիելին տրվեց Amnesty International-ի «''Ambassador of Conscience Award''» մրցանակը։ Նույն ամսին նա [[Բորիս Տադիչ]]ի, Էկարդ Հոֆլինգի և [[Վիքիպեդիա]]յի հետ գերմանական «''Netzwerk Quadriga gGmbH''» կազմակերպության կողմից ստացավ [[Քվադրիգա|«Քվադրիգա» մրցանակ]]։ Այդ մրցանակը նրան հանձնեց [[Սիլվիա (Շվեդիայի թագուհի)|Շվեդիայի թագուհի Սիլվիան]]։

[[2010]]-ին Գեբրիելն իր աջակցեց իրանուհի «Սակինեհ Մոհամադի Աշտիանիին» ազատ արձակելու արշավին (նա մեղադրվում էր դավաճանության համար և դատապարտված էր մահապատժի)։

2013 թվականի դեկտեմբերին Գեբրիելը տեսաուղերձով իր հարգանքի տուրքը մատուցեց [[Հարավաֆրիկյան Հանրապետություն|Հարավ-Աֆրիկյան Հանրապետության]] նախկին նախագահ, ռասայական խտրականության դեմ պայքարի առաջնորդ հանգուցյալ Նելսոն Մանդելային․



Գեբրիելը քննադատել է «[[Էյր Ֆրանս|Air France»]] ընկերությանը կապիկների լաբորատորիաներ շարունակ տեղափոխելու համար։ Ավիաընկերությանն ուղղված նամակում Գեբրիելը գրել է, որ լաբորատորիաներում «''պրիմատները բռնի ուժով սնվում են  քիմիական նյութերով, որոնք հասցնում են գլխուղեղի վնասման, նրանք դառնում են հաշմանդամ, կախված են կոկաինից կամ ալկոհոլից, զրկված են սննդից և ջրից։ Հոգեբանորեն տանջվում են և ի վերջո՝ սպանվում»''։

[[2014]]-ի մարտին Գեբրիելը հրապարակավ սատարեց [[#withsyria]] -ին, այն սիրիական քաղաքացիական պատերազմի զոհերին աջակցություն հավաքելու արշավ էր։

2014-ի նոյեմբերին Գեբրիելը,  [[Փուսի Ռայըթ]]ը  «[[Iron & Wine|Iron & Wine»]]-ի հետ աջակցեցին [[Հոնկոնգ]]ի ցուցարարներին Հոնկոնգի «Lennon Wall»-ի իրենց ջանքերում։

[[2015]] թվականի մարտին Հարավային Ավստրալիայի համալսարանի կողմից Գեբրիելին շնորհվեց պատվավոր դոկտորի կոչում` խաղաղության և փոխըմբռնման գործում ունեցած դերի համար։

Նա [[Օլիվեր Սթոուն]]ի  «[[Սնոուդեն|Սնոուդեն»]]  ֆիլմի համար ստեղծեց «The Veil» երգը։

2020 թ․ հայ-ադրբեջանական պատերազմի ժամանակ աջակցություն է հայտնել հայ ժողովրդին։

2021 թ․ իր ցավակցական ուղերձն է հղել աշխարհահռչակ դուդուկահար [[Ջիվան Գասպարյան]]ի մահվան առթիվ

2023 թ․ միացել է [[Արցախ]]ը ապաշրջափակելու և արցախահայության հանդեպ ճնշումները դադարեցնելու կոչին։

== Քաղաքականություն ==
«[[Allmusic|AllMusic»]] - ի կողմից Գեբրիելը նկարագրվել է որպես ռոքի ամենաքաղաքական երաժիշտներից մեկը։

[[1992]]-ին, [[Արյունոտ կիրակի (1969)|Արյունոտ կիրակիի]] ողբերգության 20-ամյակին, Գեբրիելը միացավ ձախակողմյան մի քանի գործիչների, ինչպիսիք են՝ Փիթեր Հեյնը, [[Ջերեմի Քորբին]]ը, Թոնի Բենը, [[Քեն Լոուչ]]ը, Ջոն Փիլգերը և Ադրիան Միտչելը։ Նա հայտնեց իր աջակցությունը [[Լոնդոն]]ում անցկացվող ցույցին, որով պահանջում էին Բրիտանիայի դուրս գալը [[Հյուսիսային Իռլանդիա]]յից։

[[1997]]-ի  ընտրություններում նա հայտարարեց իր աջակցությունը Լեյբորիստական կուսակցությանը, որը [[Թոնի Բլեեր]]ի գլխավորությամբ 18 տարի իշխանությունից դուրս մնալուց հետո, այդ ընտրություններում հաղթեց։ 1998-ին նրա անունը հայտնվեց լեյբորիստների ամենամեծ մասնավոր ֆինանսական դոնորների ցուցակում։ Այնուամենայնիվ, նա հետագայում հեռացավ Լեյբորիստական կառավարությունից, երբ Թոնի Բլեերը [[Ջորջ Ու. Բուշ|Ջորջ Բուշին]] աջակցեց և Մեծ Բրիտանիան  մասնակցեց [[Իրաքի պատերազմ]]ին, որին Գեբրիելը կտրականապես դեմ էր։ Հետագայում Գեբրիելը բացատրեց Լեյբորիստական կուսակցությանը ֆինանսավորելու պատճառի մասին։

2005-ի ընտրություններին Գեբրիելը «Green Party of England and Wales» կուսակցության ընդհանուր  թեկնածուին հատուկ թույլտվություն տվեց իր նախընտրական քարոզչության համար ձայնագրելու իր «Don't Give Up» երգի քավր տարբերակը։ 2010 թվականին «''[[The Guardian|The Guardian»]]'' օրաթերթը նրան բնութագրեց որպես «համամասնական ընտրակարգի հավատարիմ պաշտպան»։

2013 -ին նա հայտարարեց, որ սկսել է ավելի շատ հետաքրքրվել առցանց միջնորդող կազմակերպությունների փոփոխություններով, քան ավանդական կուսակցական քաղաքականությամբ։

2012-ին Գեբրիելը դատապարտեց իր երաժշտության օգտագործումը ամերիկացի պահպանողական  ռադիոհաղորդավար [[Ռաշ Լիմբո]]յի կողմից։ Հաղորդման ընթացքում Լիմբոն նախատում էր Ջորջթաունի համալսարանի իրավագիտության ուսանողուհի Սանդրա Ֆլյուկին։ Գեբրիելի անունից արված հայտարարության մեջ ասվում էր. «''Փիթերը սարսափեց, երբ իմացավ, որ իր երաժշտությունը կապված է Սանդրա Ֆլուկի վրա Ռաշ Լիմբոյի արտակարգ հարձակման հետ։ Ակնհայտ է, որ նա երբեք չէր հաստատի նման օգտագործումը, դա գիտի յուրաքանչյուր ոք, ով գիտի Փիթերի աշխատանքը։ Նա իր ներկայացուցիչներին խնդրել է համոզվել, որ իր երաժշտությունը հետ է վերցվել  այդ անարդար, ագրեսիվ և տգետ մեկնաբանություններից»'' ։

2016-ին Գեբրիելը սատարում էր [[Եվրոպական միություն|Եվրամիությանը]] Մեծ Բրիտանիայի  շարունակական անդամակցության հարցի հանրաքվեին։

Գեբրիելը հայտարարել է [[Իսրայելա-պաղեստինյան հակամարտություն|իսրայելա-պաղեստինյան հակամարտության]] երկու կողմերին սատարելու մասին։  2014 թվականին նա երգեր է ներդրել նոր հավաքական ալբոմում ՝ [[Գազա]]յում պաղեստինյան [[արաբներ]]ին օգնող մարդասիրական կազմակերպությունների համար միջոցներ հայթայթելու համար։ Գեբրիելը մեջբերել է․ «Վստահ եմ, որ [[հրեաներ]]ն ու պաղեստինցիները կօգտվեն  1967 թվականի սահմանների խնդրի լուծումից։ Մենք չափազանց երկար ժամանակ դիտել ենք պաղեստինցիների տառապանքները, հատկապես Գազայում։ Ես հակաիսրայելական կամ [[Հակասեմականություն|հակասեմական]] չեմ և չեմ էլ եղել, բայց ես դեմ եմ Իսրայելի կառավարության քաղաքականությանը, դեմ եմ անարդարությանը և դեմ եմ բռնազավթմանը ... Հպարտ եմ, որ Իսրայելի կառավարությանը հարցնող ձայներից մեկն եմ. «Ո՞ւր է երկու պետության լուծումը, որն այդքան շատ էիք ցանկանում»։  Եվ հստակ ասեք, որ բավական է»։

[[2019]]-ին Գեբրիելը 50 արտիստների թվում էր, ովքեր «[[BBC|BBC»]]-ին հորդորեցին  «[[Եվրատեսիլ|Եվրատեսիլ»]] երգի մրցույթը Իսրայելից տեղափոխելու մասին `վկայակոչելով մարդու իրավունքների հետ կապված մտահոգությունները։

== Ժողովրդական մշակույթ ==
Գեբրիելի երաժշտությունը մեծ տեղ գրավեց [[1980-ականներ]]ի սիրված «Miami Vice» հեռուստատեսային շոուում:Երգերից են՝

* «The Rhythm of the Heat», «Biko» - «Evan»
* «Red Rain» - «Stone's War»
* «Mercy Street» - «Killshot»
* «Sledgehammer» - «Better Living Through Chemistry»
* «We Do What We're Told (Milgram's 37)»
* «Don't Give Up» -« Redemption in Blood»։

Ընդհանուր օգտագործված յոթ երգով Գեբրիելը միակն է, որի երաժշտությունը կիրառվել է  «Vice»-ի հինգ սեզոններից չորսում։ Նրա հանրահայտ «So» ալբոմի երգերից հինգը օգտագործվել են սերիաներում։

Նրա երաժշտությունն օգտագործվել է նաև  «FX»  ալիքի «''The Americans»'' լրտեսական դրամայի առանձին դրվագներում։

[[Դեյվիդ Բոուի]]ի   «Heroes» երգի քավր տարբերակը Գեբրիելի կատարմամբ հայտնվեց «Մեծ սեր» սերիալում, ինչպես նաև [[Տարօրինակ դեպքեր|«Տարօրինակ դեպքեր»]] և «''Star Trek: Short Treks»'' սերիալի «Մարսի երեխաները» էպիզոդում։

Գեբրիելի «My Body is a Cage» երգի քավրը (կանադական «Arcade Fire»  ռոք խմբի երգը) նկարահանվել է «[[Հաուս (հեռուստասերիալ)|Հաուս»]] սերիալի  «Out of Chute» դրվագում,  «Assassin's Creed III» տեսախաղի սաունդթրեքի մի մասն էր, հայտնվեց [[Ջոն Քարթեր (ֆիլմ, 2012)|Ջոն Քարթերի]] [[Թրեյլեր (կինեմատոգրաֆիա)|թրեյլերում]] և մեծ դեր է խաղում «[[Խավար (հեռուստասերիալ)|Dark»]] սերիալի երկրորդ սեզոնի առանցքային տեսարանում։

Գեբրիելի «Intruder» երգը հնչեց [[Նեթֆլիքս|«Նեթֆլիքս»]] -ի «''Mindhunter'' » սերիալի 2-րդ սեզոնի 9-րդ սերիայի վերջում։

Նրա «The Book of Love» երգի  քավրը ներկայացվեց «[[Հարավային այգի (մուլտսերիալ)|Հարավային այգի»]] մուլտսերիալի 19-րդ եթերաշրջանի 6-րդ սերիայում։

== Անձնական կյանք ==
Գեբրիելն ամուսնացել է երկու անգամ և ունի չորս զավակ։ 1971 թվականին  21 տարեկան հասակում նա ամուսնացավ [[Վուլվերկոտ]]ի լորդ Մուրի դուստր Ջիլ Մուրի հետ։ Նրանք ունեցան երկու դուստր՝ Աննա-Մարին (ծնվ. 1974) և Մելանին (ծնվ. 1976)։ Աննա-Մարին կինոռեժիսոր է, ով նկարահանել և ղեկավարել է Գեբրիելի DVD սկավառակները։ Մելանին երաժիշտ է, ով 2002-ից իր հոր նվագախմբում բեկ-վոկալիստ է։ Ամուսնական հարաբերությունները գնալով սրվեցին և ամեն ինչ իր գագաթնակետին հասավ, երբ հայտնի դարձավ, որ  Մուրը և Դեյվիդ Լորդը սիրավեպ ունեն։ Ամեն ինչ ավարտվեց 1987-ին, և Գեբրիելն ընկավ խորը դեպրեսիայի մեջ, որից դուրս գալու համար 6 տարի պահանջվեց։Ամուսնալուծությունից  մի որոշ ժամանակ հետո, նա սկսեց ապրել ամերիկացի դերասանուհի [[Ռոզաննա Արկետ]]ի հետ։

2002 թվականին Գեբրիելը ամուսնացավ իրենից 21 տարով փոքր Մեաբ Ֆլինի հետ։ Նրանք ունեն երկու որդի՝ Իսահակ Ռալֆը (ծնված՝ 2001թ․) և Լյուկը (ծնված՝ 2008 թ.): Նա երկար տարիներ բնակվել է [[Վիլտշիրի դրոշ|Վիլտշիրում]] և ղեկավարում է «Real World Studios»- ը Վիլտշիրի [[Բոքս]] քաղաքից։ Նախկինում նա ապրում էր  [[Բաթ (Անգլիա)|Բաթի]] մոտակայքում գտնվող Վուլլի հովտում, [[Սոմերսեթ]]։ 2010 թվականին նա միացավ արշավին՝ դադարեցնելու դաշտավայրում գյուղատնտեսության զարգացումը։

== Սկավառակագրություն ==
**Genesis**

* «''From Genesis to Revelation»'' (1969)
* «''Trespass»'' (1970)
* «''Nursery Cryme»'' (1971)
* «''Foxtrot»'' (1972)
* «''Selling England by the Pound»'' (1973)
* «''The Lamb Lies Down on Broadway»'' (1974)

**Անհատական կարիերա*'

* «*Peter Gabriel»* («*Peter Gabriel 1» կամ՝* «*Car»*) (1977)
* «*Peter Gabriel»* («*Peter Gabriel 2» կամ՝* «*Scratch»)* (1978)
* «*Peter Gabriel*» («*Peter Gabriel 3» կամ՝  «Melt»*) (1980)
* «*Peter Gabriel»* (« *Peter Gabriel 4»*, բնօրինակ վերնագիրը՝ «*Security»*) (1982)
* «*Birdy»* (1985) (սաունդթրեք)
* «*So»* (1986)
* «*Passion»* (1989) (սաունդթրեք)
* «*Us»* (1992)
* «*OVO»* (2000) (սաունդթրեք)
* «*Long Walk Home»* (2002) (սաունդթրեք)
* «*Up»* (2002)
* «*Scratch My Back»* (2010)
* «*New Blood»* (2011)
* «*i/o»* (2023)
* «*o/i''» (2026)

## Ծանոթագրություններ

* 
* 
* 

## Արտաքին հղումներ
Պաշտոնական էջ

ֆեյսբուքյան էջ

Կատեգորիա:Brit Awards մրցանակի դափնեկիրներ
Կատեգորիա:«Գրեմմի» մրցանակի դափնեկիրներ
Կատեգորիա:Անգլիացի բարիտոններ
Կատեգորիա:Անգլիացի երգիչներ
Կատեգորիա:Անգլիացի կոմպոզիտորներ
Կատեգորիա:Անգլիացի պրոդյուսերներ
Կատեգորիա:Անգլիացի ռոք երաժիշտներ
Կատեգորիա:Անգլիացի ֆլեյտահարներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Բրիտանացի երաժիշտներ
Կատեգորիա:Բրիտանացի երգահաններ
Կատեգորիա:Խաղաղության Նոբելյան մրցանակի դափնեկիրներ
Կատեգորիա:Ռոք երաժիշտներ